पाएं अपने शहर की ताज़ा ख़बरें और फ्री ई-पेपरडाउनलोड करें
डायन बता पीटा व मैला पिलाया, पंचों ने सम्मान की कीमत लगाई 25 हजार रुपए
बलुआ बाजार | भीमपुर थाना क्षेत्र के केवला वार्ड संख्या-एक में एक महिला को डायन बताकर मारपीट की गई और मैला पिलाया गया। इस मामले को पीड़िता ने भीमपुर थाने में लिखित आवेदन देकर गांव के ही अजित कुमार, टुनटुन कुमार और उमेश मेहता के खिलाफ मामला दर्ज करने के लिए आवेदन दिया है। पीड़िता ने थाने में दिए आवेदन में बताया कि तीन मई की सुबह 11 बजे मैं अपने घर के आंगन में काम कर रही थी, तभी सभी आरोपियों ने आंगन में लगे टटी को तोड़कर मेरे ऊपर हमला बोल दिया और मेरे साथ मारपीट की। मारपीट के दौरान उन लोगों ने मेरे मुंह मे लाठी डाल दिया, जिससे मेरा मुंह जख्मी हो गया।
इसके बाद उमेश मेहता ने मुझे मैला पिलाया, जिसके बाद मैं बेहोश हो गई। उधर, मुझे बेहोश देखकर मेरे परिजन मुझे नरपतगंज अस्पताल ले गए। जहां मेरा इलाज किया गया। हालांकि पीड़िता के परिजनों और गांव के लोगों का कहना था कि मामले को लेकर गुरुवार को गांव में पंचायत बैठाई गई थी, जिसमें आरोपी पक्ष के लोगों को 25 हजार रुपए जुमाना देने की बात कही गई है। वहीं, पीड़िता को थाने से आवेदन वापस लेने के लिए कहा गया।
थानाध्यक्ष सुबोध यादव ने बताया कि दोनों पक्षों की ओर से आवेदन मिला है। इधर, पीड़िता द्वारा मैला पिलाने के आरोप को थानाध्यक्ष ने गलत और झूठा आरोप बताया। कुछ गणमान्य लोगों के कहने पर पंचायती कर सुलह करने की बात पर प्राथमिकी दर्ज नहीं कर गई है।
इधर, त्रिवेणीगंज अनुमंडल पुलिस पदाधिकारी (एसडीपीओ) गणपति ठाकुर ने बताया कि इसके संबंध में थाना प्रभारी हमको जानकारी नहीं दिया और न ही इसके बारे में मुझे कोई जानकारी है। इसके संबंध में जानकारी लिया जाएगा। पीटा व मैला पिलाया, पंचों ने सम्मान की कीमत लगाई 25 हजार रुपए
घटना नंबर - 2
घर तोड़ा-घरवालों को बुरी तरह पीटा; बेटियों को घसीटते हुए खेत में लेकर गए और की रेप की कोशिश, एक युवती को पेशाब पिलाया
वीरपुर | बसंतपुर वार्ड-3 के एक मोहल्ले में बुधवार की शाम जमीन विवाद में दबंगों ने दूसरे पक्ष के लोगों के घरों को तोड़ दिया और परिवार के 10 लोगों की बेरहमी से पिटाई की। फिर दो युवतियों को मकई खेत में ले गए। यहां एक युवती के रेप की कोशिश की और दूसरी युवती को पेशाब पिलाया। युवती के विरोध पर दबंगों ने मार-पीटकर घायल कर दिया। सूचना पर पुलिस को आते देख आरोपी फरार हो गए। पुलिस व ग्रामीणों की मदद से घायलों को बसंतपुर पीएचसी में भर्ती कराया गया। प्राथमिक उपचार के बाद 4 लोगों को हायर सेंटर रेफर किया गया है। गंभीर घायलों में दो महिलाएं व 2 युवती हैं। डॉ. मृणाल कांत ने बताया कि 10 लोग भर्ती हुए थे। इनमें दो महिलाओं और उनकी दो बेटियों को प्राथमिक उपचार के बाद सदर अस्पताल रेफर कर दिया है। पीड़ित ने बताया कि 40 साल से जिस जमीन पर रह रहे हैं, उस जमीन को लेकर जनवरी से विवाद चल रहा है। भीमनगर ओपी पुलिस दो बार पहल कर चुकी है, लेकिन बुधवार को 10-12 लोगों के साथ हरिराम साह, उमेश साह, संतोष साह उनके घर को तोड़ दिया। फिर घर की महिलाओं को मारपीट कर घायल कर दिया। पीड़िता ने भीमनगर ओपी में आवेदन दिया है। इनमें 12 नामजद और 5-7 अज्ञात शामिल हैं।
मामला दर्ज कर की जाएगी कार्रवाई
भीमनगर ओपी प्रभारी प्रशांत कुमार ने बताया कि घटना की सूचना मिलने के बाद ओपी से एक पदाधिकारी को पुलिस बल के साथ उक्त घटनास्थल पर भेजा गया था। दोनों पक्षों की ओर से आवेदन मिला है। पूरे घटना की जांच की जा रही है। मामला दर्ज कर कार्रवाई की जाएगी। फिलहाल घटना से जुड़ी सभी जानकारी इकट्ठा की जा रही है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hne_Deva hin_Deva hin_Deva hin_Deva hin_Deva zho_Hant eng_Latn